[{"text_idx": "#000002", "text": "Amrywiaeth ddyddiol gan y Mentrau Iaith yn cael ei ddarlledu\u2019n fyw ar yr awyr"}, {"text_idx": "#000005", "text": "Mae\u2019r Mentrau Iaith yn gweithio at gynyddu defnydd o\u2019r Gymraeg yn ein cymunedau ym mhob agwedd o\u2019n bywydau, a bydd y stondin yn y brifwyl yn adlewyrchu hynny."}, {"text_idx": "#000006", "text": "\u201cBydd pob diwrnod yn wahanol iawn ar ein stondin\u201d esbonia Non Davies, Rheolwraig y Fenter Iaith leol yng Ngheredigion. \u201cBydd yr arlwy yn cynnwys gweithgareddau at ddant pawb \u2013 o Chwaraeon i Gerddoriaeth, Garddio a Thafodieth! Rydyn ni\u2019n annog pawb i alw draw am sgwrs ac i ddysgu mwy am waith Cered a\u2019r Mentrau Iaith.\u201c"}, {"text_idx": "#000007", "text": "Mae Steff Rees yn Swyddog datblygu cymunedol gyda\u2019r Fenter, ac yn edrych ymlaen at ddarlledu eitemau yn fyw o\u2019r stondin ar faes yr Eisteddfod ar y radio lleol, meddai:"}, {"text_idx": "#000009", "text": "Gwifoddolwyr a staff Menter Iaith"}, {"text_idx": "#000010", "text": "Mae\u2019r dydd Iau am fod yn ddiwrnod \u2018gwirfoddoli\u2019 ar faes yr Eisteddfod gyda\u2019r Mentrau Iaith yn arwain ar ymgyrch i ddenu mwy o wirfoddolwyr at y Gymraeg yn gyffredinol. Bydd lansiad Gwirfoddoli a\u2019r Gymraeg am 11.30am ar stondin y Mentrau Iaith (C9) a\u2019r diwrnod cyfan wedi ei ymrwymo at y thema Gwirfoddoli. Esbonia Iwan Hywel, Pen Swyddog Hunaniaith \u2013 Menter Iaith Gwynedd sydd wedi bod yn arwain ar yr ymgyrch hwn:"}, {"text_idx": "#000011", "text": "\u201cEr mwyn gweld a chael cynnydd mewn pethau sy\u2019n digwydd yn Gymraeg ar hyd a lled Cymru, mae\u2019n rhaid wrth wirfoddolwyr \u2013 mae\u2019r Gymraeg yn ddibynnol ar bobl \u2018pob dydd\u2019 i gymryd rhan ac i arwain. Mae\u2019r cyfnod o\u0302l-bandemig yn gyfle i ail danio\u2019r diddordeb i gynnal pethau yn gymunedol unwaith eto.\u201d"}, {"text_idx": "#000012", "text": "Mae nifer o\u2019r Mentrau Iaith yn sefydliadau sydd yn ddibynnol ar wirfoddolwyr, fel esbonia Iwan Hywel:"}, {"text_idx": "#000013", "text": "\u201cMae\u2019n sefyll i reswm, po fwyaf o wirfoddolwyr sydd, y mwyaf o gyfleoedd i ddefnyddio\u2019r Gymraeg all y Mentrau eu cynnig yn ein cymunedau. Os oes diddordeb gwirfoddoli neu helpu Menter yn eu gwaith, dewch draw i\u2019r stondin ar y maes am sgwrs, neu cysylltwch efo\u2019ch Menter Iaith leol.\u201c"}, {"text_idx": "#000017", "text": "Creuwyd gan Gwe Cambrian Web Cyf"}, {"text_idx": "#000019", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000020", "text": "Created by Gwe Cambrian Web Cyf"}]